Բազմամարտ

Բազմամարտ, ֆիզիկական վարժությունների որոշակի համալիրից կազմված տարբեր մարզաձևերի ընդհանուր անվանումը։ Ըստ բնույթի բաժանվում է երկու խմբի՝ միատեսակ մարզաձևերից կազմված բազմամարտ (մարմնամարզական, թեթև աթլետիկական, չմշկասահքային, լեռնային և այլն) և տարբեր մարզաձևերից կազմված բազմամարտ (ժամանակակից հնգամարտ, ձմեռային ժամանակակից երկամարտ, ծովային եռամարտ և այլն)։ Ամենամասսայական ձև է ՊԱՊ-ի համալիրը։ Բազմամարտի առանձին ձևերի անվանումը, որպես կանոն, որոշվում է նրա մեջ մտնող մարզաձևերի թվով (եռամարտ, հնգամարտ, տասնամարտ)։ Տարածված են նաև բազմամարտի ռազմասպորտային և ծովային մարզաձևերը։

Մարզաձևեր
Ամառային օլիմպիական մարզաձևեր